Разговор:Израел

message: Поздрав. Шта се десило овде? Како су километри (km) и метри (m) постали км и м? Зашто су уклоњени nbsp који спајају бројеве и ознаке? Измена ми је потпуно нејасна. — ‎רוח חיים (разговор) 14:49, 27. децембар 2023. (CET)
replies: text: Поздрав. Не видим шта је нејасно у тој измјени. Ћириличне скраћенице су дозвољене, а nbsp није обавезан. — Ранко Николић (разговор) 18:13, 27. децембар 2023. (CET)
replies: text: : Откад ћириличне скраћенице за мерне јединице имају предност над латиничним? Може ли помоћ, Ничим неизазван и Ђидо? Такође, зашто би уклањали већ уметнути nbsp који спаја број с мерном јединицом тако да не остане број у једном реду а јединица у другом? — ‎רוח חיים (разговор) 13:03, 28. децембар 2023. (CET)
replies: text: ::Правопис каже да се мерне јединице, изузетно, могу писати ћирилицом, али да се у начелу пишу латиницом. Т. 180:
replies: text: ::: Засноване су углавном на латинским изразима и, када су у питању мерне јединице, на међународно усвојеним терминима и симболима. Читају се као да је исписана пуна реч (V "волт", Т "тесла"). Задржавају по правилу изворну латиничку графију; само неке од њих у текстовима опште намене могу се пресловити и у ћирилицу.

text: ::''

text: ::Било је више расправа о томе кроз године, и консензус је да ми, као једна енциклопедија, требамо да пишемо јединице латиницом.

text: ::Постоји низ једноставних шаблона који додају непрекидну белину испред и спречавају пресловљавање: , , итд. Види :Категорија:Шаблони за јединице. Лако је додати нове за неке јединице које нису на списку.

text: ::— Ђидо (разговор) 17:17, 28. децембар 2023. (CET)
replies: text: :::И т. 181: „Мерне скраћенице писане великим словом преузимају се неизмењене: V, W, J, C, F, A, T (волт, ват, џул, кулон, фарад, ампер, тесла); остале, писане малим словима, пишу се или изворно или се пресловљавају, а само изузетно и ограничено преводе:

text: :::— g, kg, l, dl, km, cm ↔ г (и г.), кг (и кг.), л (и л.), дл (и дл.), м (и м.), км (и км.), цм (и цм).

text: :::— h, kWh — ч. или ч (час)/с. (сат), квч. или квч (киловат-час).” — Ранко Николић (разговор) 17:59, 28. децембар 2023. (CET)
replies: text: ::::На Википедији је установљен консензус да мерне јединице увек пишемо латиницом. — Ђидо (разговор) 18:02, 28. децембар 2023. (CET)
replies: text: :::::Вјероватно сам заборавио за то. Гдје се налази та одлука? — Ранко Николић (разговор) 18:07, 28. децембар 2023. (CET)
replies: text: ::::::Расправе о томе су се водиле у више наврата, више пута сам видео да неко каже ”сложили смо се да мерне једнице пишемо латиницом” (још назад 2011. године), али изгледа да нико то није преточио у формалну смерницу. Википедија није била тако бирократизована раније, и многе ствари које су консензус нису формално уписане као смернице. — Ђидо (разговор) 18:31, 28. децембар 2023. (CET)
replies: text: ::::::: Веза? Правопис је јасан. Ако није званично усвојено, онда је крајње упитно. — Садко  (ријечи су вјетар) 18:34, 28. децембар 2023. (CET)
replies: text: ::::::::Правопис је јасан:
replies: text: ::::::::: Задржавају по правилу изворну латиничку графију; само неке од њих у текстовима опште намене могу се пресловити и у ћирилицу.

text: ::::::::Значи, само неке се могу пресловљавати у ћирилицу, у текстовима опште намене (пример би било, у новинским чланцима).

text: ::::::::, 2011:
replies: text: ::::::::: Ако смо се већ сви сложили да све мерне јединице пишемо латиницом (ето, мени лично се то уопште не допада, па се не буним), па чак и оне које могу да се пишу ћирилицом

text: :::::::: не помиње ни ћирилицу, ни латиницу, али даје примере на латиници, укључујући и ”уобичајене” мере (kg, m...)

text: ::::::::Ако немамо смерницу, имамо Правопис, који изричито препоручује ”латиничну графију” (”по правилу”) и једино питање је шта значи ”текст опште намене”. Моје мишљење је да чланак у енциклопедији није ”текст опште намене”.

text: ::::::::— Ђидо (разговор) 18:55, 28. децембар 2023. (CET)
replies: text: ::::::::: Знам да не пише у смјерници, зато сам и питао. Да закључим, такве смјернице или правила нема на Википедији на српском језику. Лично углавном користим интернационалне скраћенице али први пут видим да неко покреће расправу јер ето други уредник, који је практично урадио 90% чланка, не ради на исти начин. Заморно и поново - неутврђено у правилима или смјерницама. — Садко  (ријечи су вјетар) 19:23, 28. децембар 2023. (CET)
replies: text: ::::::::::Али утврђено правописом. — Ђидо (разговор) 20:13, 28. децембар 2023. (CET)

text: ::::::::::Колико знам на овом пројекту су спорне многе правописне теме, која су много озбиљније од писања скраћеница за мјерне јединице и исте те остају неријешене годинама. Пошто Правопис само препоручује, а одређује изричиту употребу латиничних скраћеница, сматрам да су моје измјене биле на мјесту. Исто тако, позивам вас да прочитате чланак и исправите праве правописне грешке (има их сигурно), а не да се с времена на вријеме преправљају ситнице, које уистину нису за преправљања. Уколико не постоји смјерница или правило о овој теми, вратићу измјене на моју верзију. — Ранко Николић (разговор) 20:17, 28. децембар 2023. (CET)
replies: text: :::::::::::У овом случају, чланак је већ имао латиничне ознаке мера (Посебно:Разлике/25648266/26656070), тако да, по принципу да се не мењају ствари само због личног укуса, ваљда би требао остати на латиничним ознакама? — Ђидо (разговор) 21:40, 28. децембар 2023. (CET)
replies: text: :::::::::::: Мени је смисленије, баш као са питањем екавица-ијекавица, да онај ко значајно допуни и среди чланак, може да уведе своје виђење у избору могућих, правилних и дозвољених. — Садко  (ријечи су вјетар) 21:59, 28. децембар 2023. (CET)

text: ::::::::::::Исто тако, та верзија је имала око 300.000 бајтова мање, а по пракси да са значајним измјенама чланка може да се мијења и писмо и изговор, уопште не бих доводио у питање измјену начина писања скраћеница мјерних јединица. И према разлици измјена коју си приложио, може се рећи да сам чланак изнова написао, тако да није ријеч о личном укусу, него и личном стилу писања. — Ранко Николић (разговор) 23:10, 28. децембар 2023. (CET)
thread_title:  Ознаке 

message: Превод чланка са руске Википедије, гдје чланак има сјајан статус.
Расправа траје 7 дана од датума у потпису. — Ранко Николић (разговор) 01:24, 3. јун 2024. (CEST)
replies: text: Коментари
Прва ствар, редослед поднаслова није добар. Географија мора ићи пре историја, јер земља је старија од људи. Након тога иде историја, потом демографија и даље политичко уређење, привреда, култура, спорт итд. Чланак је несумњиво одлично преведен, ту замерки нема. Али мислим да су и Руси ово преузели са енглеске википедије. — ΝικόλαςΜπ.  (разговор) 10:26, 4. јун 2024. (CEST)

text: Најмањи проблем је промијенити редослијед, то ћу урадити у току дана (ако ме нешто не спријечи). Огромна већина рефки је из руских медија или руских књига/часописа, а велики дио енглески рефки је са ен.вики одакле сам преузео дијелове који су се мени чинили неопходним (понајвише од палестинских Арапима и окупирам територијама). — Ранко Николић (разговор) 18:07, 5. јун 2024. (CEST)
 Потпуна подршка; комбинација садржаја из више извора је дала за реултат одличан чланак са много информација. — Садко  (ријечи су вјетар) 10:54, 4. јун 2024. (CEST)
 Одличан чланак, мислим да је Ранко обухватио све и додао таксативно везано за тему. Мене највише интересује спорт, сасвим је у реду урађено. Мало сам исправио референце, нема више оних црвених референци за исправљање и све су уредне. Гласаћу ЗА.— Soundwaweserb (разговор) 11:30, 4. јун 2024. (CEST)
 Као и увек, Ранко на врхунском задатку. Боки ☎ ✎ 18:04, 5. јун 2024. (CEST)
thread_title:  Кандидат за сјајан чланак на расправи